**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su A. DIRGĖLIENE nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį darbuotojo pareiškimu su Klaipėdos miesto lengvosios atletikos mokyklos direktore A. Dirgėliene.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl biudžetinių įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

2016 m. spalio 20 d gautas Klaipėdos miesto lengvosios atletikos mokyklos direktorės prašymas dėl darbo sutarties nutraukimo darbuotojo pareiškimu.

Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Darbo kodekso 127 straipsnio 1 dalyje numatyta, kad *Darbuotojas turi teisę nutraukti neterminuotą, taip pat ir terminuotą darbo sutartį iki jos termino pabaigos, apie tai raštu įspėjęs darbdavį ne vėliau kaip prieš keturiolika dienų*. Darbo kodekso 141 ir 177 straipsniai numato atsiskaitymo su atleidžiamu darbuotoju tvarką.

Kol bus paskirtas naujas įstaigos vadovas, reikalinga pavesti eiti pareigas pavaduojančiam asmeniui.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta teisė nutraukti darbo sutartį darbuotojo pareiškimu.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį bus išmokėta piniginė kompensacija už nepanaudotas kasmetines atostogas – 217,09 Eur.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaigos vadovo prašymu bus nutraukta darbo sutartis.

Numatomos neigiamos pasekmės – įstaiga nebeturės vadovo, reikalinga teisės aktų nustatyta tvarka organizuoti viešą konkursą direktoriaus pareigoms užimti.

**PRIDEDAMA.**

1. Klaipėdos miesto lengvosios atletikos mokyklos direktorės A. Dirgėlienės prašymas 2016-10-20 prašymo Nr. P21-70 kopija (1 lapas).
2. Klaipėdos miesto lengvosios atletikos mokyklos direktoriaus pavaduotojos R. Murašovienės rašto kopija (1 lapas).
3. Informacija dėl vadovo nepanaudotų atostogų (1 lapas).

4. Teisės aktų išrašas (1 lapas).

Teisės skyriaus vyresnioji patarėja Jolita Grigaitienė